*Projektas*

|  |
| --- |
|  |
| PAGĖGIŲ SAVIVALDYBĖS TARYBA **sprendimas**  **DĖL PAGĖGIŲ SAVIVALDYBĖS MARTYNO JANKAUS MUZIEJAUS**  **2021 METŲ VEIKLOS ATASKAITOS** |
| 2022 m. sausio 14 d. Nr. T1-17  Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Pagėgių savivaldybės tarybos veiklos reglamento, patvirtinto Pagėgių savivaldybės tarybos 2017 m. spalio 2 d. sprendimu Nr. T-144 „Dėl Pagėgių savivaldybės tarybos veiklos reglamento patvirtinimo”, 320.3 papunkčiu, Pagėgių savivaldybės taryba nusprendžia:

1. Pritarti/Nepritarti Pagėgių savivaldybės Martyno Jankaus muziejaus 2021 metų veiklos ataskaitai (pridedama).

1. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt/).

Šis sprendimas gali būti skundžiamas Lietuvos Respublikos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotam asmeniui dienos.

SUDERINTA:

Administracijos direktorius Virginijus Komskis

Švietimo, kultūros, sporto ir civilinės metrikacijos

skyriaus vedėja Virginija Sirvidienė

Dokumentų valdymo ir teisės

skyriaus vyresnioji specialistė Ingrida Zavistauskaitė

Dokumentų valdymo ir teisės skyriaus vyriausioji specialistė

(kalbos ir archyvo tvarkytoja) Laimutė Mickevičienė

Parengė

Švietimo, kultūros, sporto ir civilinės metrikacijos skyriaus vyriausioji specialistė

Ingrida Jokšienė

PRITARTA

Pagėgių savivaldybės tarybos

2022 m. sausio 26 d.

sprendimu Nr. T-

**PAGĖGIŲ SAVIVALDYBĖS MARTYNO JANKAUS MUZIEJAUS**

**2021 METŲ ATASKAITA**

Pagėgių savivaldybės Martyno Jankaus muziejaus steigėja yra Pagėgių savivaldybės Taryba. Muziejus įsteigtas 2000 m. rugpjūčio 10 d. Tarybos sprendimu Nr. 68 „Dėl M. Jankaus muziejaus įsteigimo ir jo veiklos nuostatų patvirtinimo“. Muziejaus veikla grindžiama Lietuvos Respublikos Konstitucija, Lietuvos Respublikos muziejų įstatymu, Lietuvos Respublikos paveldosaugos įstatymu, Lietuvos Respublikos savivaldos įstatymu, kitais įstatymais ir Lietuvos Respublikos Seimo priimtais nutarimais, Lietuvos Respublikos tarptautinėmis sutartimis, Lietuvos Respublikos Vyriausybės nutarimais, Pagėgių savivaldybės Tarybos sprendimais, Pagėgių savivaldybės Mero potvarkiais, Pagėgių savivaldybės administracijos direktoriaus įsakymais ir Pagėgių savivaldybės Martyno Jankaus muziejaus nuostatais. Pagėgių savivaldybės Martyno Jankaus muziejus įsigyja ir kaupia muziejinę vertę turinčias kultūros vertybes, formuoja muziejaus rinkinius, atspindinčius Mažosios Lietuvos etnografinio regiono istoriją ir kultūrą, saugo ir populiarina Martyno Jankaus atminimą. Muziejus užtikrina sukauptų muziejinių vertybių apskaitą, tinkamas saugojimo sąlygas, jų apsaugą, konservavimą bei restauravimą, tiria ir sistemina sukauptus rinkinius, sudaro sąlygas saugomas vertybes viešai naudoti: rengia parodas ir ekspozicijas, publikuoja tyrinėjimų rezultatus, organizuoja renginius, vykdo muziejines švietimo programas, rengia, leidžia ir platina su krašto istorija susijusius spaudinius bei elektronines laikmenas, įgyvendina kultūrinio bendradarbiavimo projektus, atlieka kitas teisės aktuose numatytas funkcijas.. Pagėgių savivaldybės Martyno Jankaus muziejaus vadovo ataskaita parengta vadovaujantis Lietuvos Respublikos muziejų įstatymu ir Tipinėmis muziejaus veiklos metinės ataskaitos formomis, patvirtintomis Lietuvos Respublikos kultūros ministro 2014 m. sausio 17 d. įsakymu Nr. VĮ-33, LR Vyriausybės 2019 m. vasario 13 d. nutarimu Nr. 135 „Dėl viešojo sektoriaus subjekto metinės veiklos ataskaitos ir viešojo sektoriaus subjektų grupėms metinės veiklos ataskaitos rengimo tvarkos aprašo patvirtinimo“.

2020 metų liepos 16 d. Pagėgių savivaldybės tarybos sprendimu Nr. T-126 „Dėl Pagėgių savivaldybės M. Jankaus muziejaus pavadinimo pakeitimo ir nuostatų patvirtinimo“ buvo pakeistas Muziejaus pavadinimas ir dabar jo pavadinimas - Pagėgių savivaldybės Martyno Jankaus muziejus. Tuo pačiu Tarybos sprendimu Nr. T-126, patvirtinti nauji Pagėgių savivaldybės Martyno Jankaus muziejaus nuostatai.

2021 metais darbui Pagėgių savivaldybės Martyno Jankaus muziejuje patvirtintos šešios pareigybės: direktorius – 1 etatas, vyriausias fondų saugotojas (direktoriaus pavaduotojas) – 1 etatas, muziejininkas - 1 etatas , fondų saugotojas – 1 etatas, ūkio dalies vedėjas – 1 etatas, darbininkas – 0,5 etato . 2021-iesiems Pagėgių savivaldybės Martyno Jankaus muziejui Steigėjo skirti asignavimai – 91 968,91 Є, renginių programa – 5 600,00 Є. Muziejus, vykdydamas muziejinę veiklą, vesdamas ekskursijas ir vystydamas edukacinę veiklą surinko 3 378,00 Є specialiųjų lėšų, o per Lietuvos Kultūros tarybos finansuojamus projektus pritraukė 10 300,00 Є. Iki 2020 m. Pagėgių savivaldybės muziejus buvo įsikūręs dviejuose pastatuose: centrinis muziejaus pastatas su dviem ekspozicinėmis salėmis, fondų saugykla, darbuotojų kabinetais ir atstatytas klėties pastatas su edukacinės veiklos ir parodinėmis erdvėmis. Muziejaus lauko ekspozicijos „Mažosios Lietuvos paveikslų sodas – galerija po atviru dangumi“ plotas buvo – 3 ha. Po Pagėgių savivaldybės tarybos 2019 m. rugsėjo 26 d. sprendimo Nr. T-157 „Dėl nekilnojamojo turto, esančio M. Jankaus g. 3, Bitėnų kaime, Lumpėnų seniūnijoje, Pagėgių savivaldybėje, pirkimo“ ir Pagėgių savivaldybės materialiojo turto panaudos 2020 m. vasario mėn. 3 d. sutartį Nr. A3-53, dabar Pagėgių savivaldybės Martyno Jankaus muziejus savo veikloje naudoja dar tris pastatus ir 1 ha žemės: viso - 5 pastatai ir 4 ha žemės. 2021metais Pagėgių savivaldybės tarybai pritarus, Muziejui centriniame pastate pavyko įrengti priešgaisrinę signalizaciją ir mobilioji aplikacija įdiegta vartotojui. Taip pat šiais metais Muziejaus centriniame pastate ir muziejaus prieigose buvo įrengtos keturios vaizdo stebėjimo kameros. Po to, kai Martyno Jankaus sodybos dalis, priklausanti privatiems asmenims, buvo nupirkta ir abi dirbtinai padalintos sodybos dalys bus suvienytos į istoriškai vienalytį darinį - Martyno Jankaus sodybą, 2020 m. balandžio 20 d. Kultūros paveldo departamento prie Kultūros ministerijos direktoriaus įsakymu Nr. Į-130, ir 2021 m. rugsėjo 6 d. įsakymu Nr. ĮV-1047 Aušrininko, spaustuvininko Martyno Jankaus sodyba, paskelbta Valstybės saugomu objektu. Ruoštis sodybos pastatų sutvarkymui ir įveiklinimui, Pagėgių savivaldybės tarybos pritarimu, buvo parengta ir pateikta paraiška Kultūros ministerijai dėl Martyno Jankaus sodybos daržinės remonto darbų dalinio finansavimo. Rezultato laukiama.

2021 m. gruodžio 31 d. duomenimis Pagėgių savivaldybės Martyno Jankaus muziejuje saugoma 6

098 eksponatai. Per ataskaitinius metus į Pagėgių savivaldybės muziejaus fondus buvo perimta 453 eksponatai. Per 2021 - uosius metus Pagėgių savivaldybės Martyno Jankaus muziejus sulaukė 8 758 lankytojus. Žinoma, šio rodiklio kritimą įtakojo su COVID-19 liga susiję draudimai, kai visą vasarą galiojo draudimai turizmo agentūroms vežti lankytojus autobusais pilna sėdimų vietų sudėtimi. Taigi, 2021-ųjų metų lankytojai – pavieniai keliautojai, šeimos ir turistai. Lankytojų skaičiui didinti labai pasiteisino 2016 – aisiais atstatyta buvusi Martyno Jankaus sodybos klėtis, kurioje įkurtas edukacijos centras ir parodų - konferencijų salė. Su šio objekto įveiklinimu išplėstos muziejaus veiklos: įgyvendintos naujos edukacinės programos ir nuolat keičiamos parodos sudarė galimybes pritraukti didesnius turistų srautus. 2021-ais metais parodų salėje buvo eksponuotos aštuonios parodos, o per ataskaitinius metus surengtų edukacinių užsiėmimų skaičius – 57, kuriuose sudalyvavo 772 moksleiviai. Užsiėmimai pritaikomi įvairioms amžiaus grupėms pagal skirtingas 16 temų. Martyno Jankaus muziejus, skatindamas siekti aukštesnės paslaugų kokybės, stengdamasis didinti teikiamų paslaugų vartotojų skaičių, dalyvavo Kultūros ministerijos atrankoje ir dabar turi teisę keturiomis patvirtintomis temomis teikti kultūros ir meno paslaugas vykdydamas priemonę *Kultūros pasas.*

Strateginis Martyno Jankaus muziejaus tikslas: modernus, atviras, patrauklus, užtikrinantis nacionalinio identiteto, dvasinio ir kultūrinio paveldo išsaugojimą ateinančioms kartoms bei aktyviai įsitraukiantis į Europos ir pasaulio kultūrinį gyvenimą, muziejus. Viena iš pagrindinių muziejaus funkcijų – tinkamas lankytojų aptarnavimas, tad ypač didelis dėmesys skiriamas ekskursijų vedimo kokybei: ekskursijų vedimo metodikos laikymasis, detalus krašto istorijos žinojimas, kalbos kultūra, pasakojimo įtaigumas ir patrauklumas, tad muziejaus darbuotojai nuolat tobulina savi žinias ir įgūdžius dalyvaudami mokymuose, seminaruose, konferencijose. Ne mažiau svarbi ekspozicinių salių estetika, tinkamas muziejinių vertybių eksponavimas ir saugumas.

Didelį dėmesį Pagėgių savivaldybės administracija ir muziejaus darbuotojai skiria jau tradiciniais tapusiems muziejaus organizuojamiems renginiams. 2021-ųjų Muziejaus renginių programai buvo skirta 5600,00 Є, tačiau dėl COVID-19 ligos dalis renginių neįvyko ir lėšos buvo grąžintos į Savivaldybės biudžetą. Muziejus aktyviai dalyvauja nacionaliniuose ir tarptautiniuose renginiuose. Dalyvavimas Europos paveldo dienų renginiuose tapo gražios bendrystės pavyzdžiu su LR kultūros ministerijos Kultūros paveldo departamentu ir Klaipėdos universitetu. Martyno Jankaus muziejus dalyvavo Europos paveldo dienos *Europos paveldo dienos’21: įtraukiantys kultūros paveldo kerai.* Muziejus suorganizavo ekspediciją po Pagėgių krašto evangelikų - liuteronų kapines. Muziejininkai, vadovaujami doc. dr. Silvos Pocytės su moksleiviais iš Pagėgių savivaldybės ugdymo įstaigų aplankė Vėžininkų, Sokaičių, Baltupėnų, Žukų kaimų kapines, susipažino su liuteroniškojo konfesinio paveldo ypatumais, antkapinių paminklų fiksavimo ir išsaugojimo galimybėmis. Kitas puikus tarpinstitucinės bendrystės pavyzdys – Meno pleneras „Mažosios Lietuvos ženklai“, į dalyvavimą kuriame įtraukta Lietuvos dailininkų sąjunga ir jos apskričių padaliniai, Pagėgių savivaldybės administracija, seniūnijos, pavieniai menininkai, vietos bendruomenės. Šį renginį, kurio rezultate „auginamas“ *Mažosios Lietuvos paveikslų sodas – galerija po atviru dangumi,* jau kelinti metai finansiškai remia ne tik Pagėgių savivaldybės administracija, bet ir Lietuvos kultūros taryba. Šiuo metu galerijoje - virš 80 vnt. meno kūrinių, eksponuojamų atvirame ore. Veikiami sudėtingų lauko sąlygų jie prašosi nuolatinės priežiūros, neretai ir pagalbos. Priežiūra būtina ir augmenijai, kurioje įsteigta galerija: nuolat reikalinga atsodinti sunykusius medžius, krūmus, tręšti gana apnykusią veją. Tam be abejo reikalingos lėšos, kurios Muziejaus biudžeto sąmatoje turėtų būti įteisintos atskira eilute. Po Pagėgių savivaldybės administracijos vykdyto Muziejaus teritorijos tvarkymo projekto, Muziejaus teritoriją apšviečiantys 8 nauji šviesos šaltiniai jau gavo pagiriamųjų žodžių iš paveikslų sodo lankytojų: dabar sode lankytis ir grožėtis profesionaliojo meno pavyzdžiais galima bet kuriuo paros metu. Jau tradiciniu tapęs renginys *Sueiga pas Martyną Jankų* tapo neatsiejama Muziejaus veiklos dalimi. Šių metų Sueiga buvo skirta Muziejaus veiklos 40-mečiui paminėti. Įsimintina, kad šiame renginyje dalyvavo ir akademikas, profesorius, habil. dr. Domas Kaunas, kurio monografijos *Martynas Jankus – tautos vienytojas ir lietuvių spaudos kūrėjas* sutiktuvės dalyviams paliko neišdildomą įspūdį. Šio renginio metu visuomenei buvo pristatyta nauja paroda *Metai, darbai ir veidai*, skirta Muziejaus veiklos sukakčiai paminėti. Ši paroda jau eksponuota Lietuvos Respublikos Seime, Vilniuje ir Vytauto Didžiojo karo muziejuje, Kaune. Kaip ir kasmet, lapkričio 30-ąją minėjome *Tilžės akto dieną,* tradiciškai visuomenei pristatydami eksponatus, gautus per 2021-uosius metus, o jų skaičius išties įspūdingas – 453 vnt. Eksponatų kelias į Muziejų labai įvairus: kai kurie surinkti ekspedicijų metu, kai kurie pirkti, rasti teritorijos tvarkybos žemės kasybos darbų metu, dovanoti. Nuo 2014-ųjų Muziejaus mecenatė Marina Kulčinskaja, gyvendama Švedijoje, aukcionuose perka istorinę, kultūrinę vertę turinčius eksponatus ir dovanoja Martyno Jankaus muziejui. Per paskutinius kelis metus ji muziejui padovanojo virš 600 eksponatų, kurie papildė muziejaus fondus. Ir toliau gražiai bendradarbiaujama su šio krašto išeiviais, kolekcininkais, universitetais, bibliotekomis, daroma viskas, kad muziejaus fondai būtų pildomi unikalia istorine, etnografine, kraštotyrine medžiaga. Muziejus nuolat bendradarbiauja su mokslininkais ir institucijomis, tyrinėjančiomis Mažosios Lietuvos istoriją, kultūros paveldą: Etnokultūros globos taryba prie LR Seimo, LR Mokslų akademija, Nacionaline Martyno Mažvydo biblioteka, MA Vrublevskių biblioteka, Klaipėdos universitetu, Mažosios Lietuvos lietuvininkų bendrija, Vilniaus universitetu, Lietuvos istorijos institutu, Mažosios Lietuvos istorijos muziejumi, Šilutės kraštotyros, Jurbarko krašto, muziejais. Bendradarbiavimas papildo muziejinę veiklą bendrais projektais, parodomis, renginių ciklais. Jau aštuonis metus Pagėgių savivaldybės Martyno Jankaus muziejus dalyvauja Lietuvos muziejų asociacijos organizuojamame Nacionaliniame renginyje „*Lietuvos Muziejų kelias“.* 2017-ųjų, 2018-ųjų, 2019-ųjų, 2020-ųjų ir 2021-ųjų Lietuvos muziejų kelio renginius Mažosios Lietuvos regione koordinuoja Pagėgių savivaldybės Martyno Jankaus muziejaus direktorė Liudvikai Burzdžiuvienė. Rimtu Muziejaus veiklos įvertinimu skaitome Lietuvos Respublikos Prezidento kvietimą ir Muziejaus direktorės dalyvavimą *Nacionaliniuose maldos pusryčiuose* LR Prezidentūroje (smulkesnė informacija - Ataskaitos priedas Nr. 1).

Pagėgių savivaldybės Martyno Jankaus muziejus aktyviai dalyvauja projektinėje veikloje. Martyno Jankaus muziejus parengė ir teikė Lietuvos Kultūros tarybai paraiškas projektų „Teatralizuotas edukacinis renginys *Knygnešių keliais – misija įmanoma“*, „Tarptautinis meno pleneras *Mažosios Lietuvos ženklai: laukimas*“, „*Kuriame knygą – kas naujo, o gal kas seno?“* daliniam finansavimui gauti. Visi minėti projektai gavo finansavimą. Projekto *Kuriame knygą – kas naujo, o gal kas seno?* Rezultate buvo ne tik pravesti mokymai knygrišystės ir popieriaus marmuravimo tema, bet ir pagaminti lauko baldai naujai edukacinei erdvei, kuri dabar edukaciniams užsiėmimams talpins apie 50 dalyvių vienu metu (smulkesnė informacija - Ataskaitos priedas Nr. 1).

Pagėgių savivaldybės Martyno Jankaus muziejus prisijungęs prie Lietuvos integralios muziejų informacinės sistemos LIMIS. Šios sistemos pagalba galima kurti bendrą nacionalinį kultūros paveldo skaitmeninį turinį, perkeliant į skaitmeninę formą informaciją apie unikalius ir vertingus kultūros paveldo objektus, meno ir literatūros kūrinius, informaciją apie svarbiausius istorijos ir visuomenės reiškinius, kaupti, saugoti šią informaciją ir pristatyti ją visuomenei elektroninėje erdvėje.   Taigi visa informacija apie vertingus eksponatus kurie nepatenka į nuolatines ekspozicijas tampa prieinama visuomenei. Muziejus turi galimybę visą suskaitmenintą turinį paviešinti ir nacionaliniame kultūros paveldo portale „E paveldas“ ir tarptautinėse internetinėse sistemose VEPIS ir Europiana. LIMIS sistema leidžia Muziejui būti žinomam visame pasaulyje.

Šių dienų kultūrinės įstaigos veikla neįsivaizduojama be viešinimo įvairiomis komunikacijos priemonėmis, tad 2021-ais metais Muziejaus darbuotojams teko dalyvauti įvairiose nacionalinės ir regioninės radijo ir televizijos laidose. (smulkesnė informacija - Ataskaitos priedas Nr. 1). Muziejuje praktiką atliko vienas universiteto studentas, o pagalbos rašant bakalaurinius darbus sulaukė dvi studentės. Nuolat siekiama tikslingai ir sistemingai ugdyti muziejaus darbuotojų bendrąsias, vadybines, profesines bei socialines kompetencijas, organizuojant muziejaus darbuotojų kvalifikacijos tobulinimą. Tobulindami profesinius įgūdžius ir keldami kvalifikaciją, muziejaus darbuotojai nuolat dalyvauja seminaruose, mokymuose bei konferencijose. Šiuolaikinio muziejaus veikla neretai peržengia įprastinės muziejininkystės rėmus ir tampa patrauklia kultūros įstaiga, kuriai nesvetima įvairiapusė kultūrinė ir edukacinės veikla. Įvairūs renginiai, koncertai, dailininkų plenerai, edukacinės stovyklos skatina visuomenės domėjimąsi muziejais ne tik kaip atminties išsaugojimo objektais, bet ir kaip patrauklia lankytina erdve, kurioje galima įdomiai, linksmai ir turiningai praleisti laisvalaikį.

Forma MV-01 patvirtinta

Lietuvos Respublikos kultūros ministro

2014 m. sausio 17 d. įsakymu Nr. ĮV- 33

**(Muziejų veiklos metinė statistinė ataskaitos forma)**

Pagėgių savivaldybė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(miesto, rajono savivaldybė)

Pagėgių savivaldybės Martyno Jankaus muziejus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas)

**2021 METŲ**

**MUZIEJAUS VEIKLOS STATISTINĖ**

**A T A S K A I T A**

2022 m. sausio 05 d.

(užpildymo data)

Pateikiama: iki vasario 15 d. ataskaitiniams metams pasibaigus savininko teises ir pareigas įgyvendinančiai (-čioms) institucijai (-joms) ir Kultūros ministerijai

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Įstaigos kodas registre | 1 | 8 | 8 | | 2 | 1 | 1 | | 5 | 8 | 5 |
| Adresas | Bitėnų k. Martyno Jankaus g. 5, Lumpėnų sen. Pagėgių savivaldybė LT -99265 | | | | | | | | | | |
| Telefonas, faksas, el. pašto adresas | 8441 42 376, mob.tel. +370 656 15021  m.jankausmuz@gmail.com | | | | | | | | | | |
| Svetainės adresas internete | www.jankausmuziejus.lt | | | | | | | | | | |
| Savininko teises ir pareigas įgyvendinanti (-čios) institucija (-jos) | Pagėgių savivaldybės taryba | | | | | | | | | | |
| Muziejaus grupė | Memorialinis | | | Muziejaus padalinių skaičius | | | | - | | | |

**I. Muziejaus rinkinių charakteristika**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eilutės  kodas | Muziejaus rinkiniuose saugomų  eksponatų skaičius iš viso | Per ataskaitinius metus įsigytų eksponatų skaičius | Suinventorintų  eksponatų  skaičius iš viso | Per ataskaitinius metus suinventorintų eksponatų skaičius | Per ataskaitinius metus nurašytų eksponatų skaičius | Suskaitmenintų eksponatų skaičius iš viso | Per ataskaitinius metus suskaitmenintų eksponatų skaičius | Per ataskaitinius metus pervertintų tikrąja verte eksponatų skaičius | Reikia  restauruoti ir  prevenciškaikonservuoti muziejaus eksponatų | Per ataskaitinius  metus  restauruota  ir prevenciškai konservuota  muziejaus eksponatų |
| A | 1 | 2 | 3 | 4 | 5 | 6 | 7 | 8 | 9 | 10 |
| 01 | 6098 | 453 | 6098 | 453 | - | 297 | - | - | 22 | 5 |

**II. Muziejaus veikla**

**1. Lankytojai ir edukacinė veikla**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eilutės kodas | Apsilankymų muziejuje skaičius per ataskaitinius metus | Edukacinių užsiėmimų  temų skaičius iš viso | Per ataskaitinius metus parengtų edukacinių užsiėmimų temų skaičius | Per ataskaitinius metus surengtų  edukacinių  užsiėmimų skaičius | Edukacinių  užsiėmimų dalyvių skaičius per ataskaitinius metus | Per ataskaitinius metus surengtų muziejaus  renginių skaičius | Fondų lankytojų skaičius per ataskaitinius metus | Apsilankymų muziejaus interneto svetainėje skaičius per ataskaitinius metus |
|
| A | 1 | 2 | 3 | 4 | 5 | 6 | 7 | 8 |
| 02 | 8758 | 16 | - | 57 | 772 | 6 | - | 58197 |

**2. Nuolatinės ekspozicijos ir parodos, leidybinė veikla**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eilutės  kodas | Per ataskaitinius metus eksponuota muziejaus eksponatų | Per ataskaitinius metus paskolinta muziejaus eksponatų | Per ataskaitinius metus pasiskolinta kultūros vertybių | Per ataskaitinius metus atnaujintų muziejaus ekspozicijų skaičius | Per ataskaitinius metus surengta muziejaus parodų | | Per ataskaitinius metus muziejaus surengtų virtualių parodų skaičius | Per ataskaitinius metus išleista leidinių | |
| Iš viso | Iš jų tarptautinių | Rinkinį populiarinantys leidiniai | Kiti leidiniai |
| A | 1 | 2 | 3 | 4 | 5 | 6 | 7 | 8 | 9 |
| 02 | 763 | 131 | 24 | 2 | 14 | - | 1 | - | 1 |

**III. Muziejaus darbuotojai**

|  |  |  |  |  |  |
| --- | --- | --- | --- | --- | --- |
| Eilutės kodas | Muziejaus darbuotojų skaičius iš viso | Administracijos darbuotojų skaičius | Muziejininkų skaičius | Kitų darbuotojų skaičius | Dalyvavusių seminaruose, kursuose ir stažuotėse muziejaus darbuotojų skaičius |
| A | 1 | 2 | 3 | 4 | 5 |
| 03 | 6 | 3 | 2 | 1 | 5 |

**IV. Muziejaus patalpos ir gautos lėšos**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eilutės kodas | Muziejaus patalpų plotas, kv.m | Muziejaus parodoms ir vidaus ekspozicijoms skirtas plotas, kv.m | Muziejaus lauko ekspozicijų plotas, ha | Rinkinių  saugyklų plotas,  kv.m | Muziejaus pastatų skaičius | Išnuomotų muziejaus patalpų plotas, kv.m | Gauta lėšų, Eur | | |
| Iš viso | Iš jų | |
| Steigėjo skirti asignavimai | Kitos lėšos |
| A | 1 | 2 | 3 | 4 | 5 | 6 | 7 | 8 | 9 |
| 04 | 364,56 | 146,73 | 4 | 41,50 | 5 | - | 113536 | 97569 | 15967 |

Liudvika Burzdžiuvienė

Direktorius**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(parašas) (vardas, pavardė)

Lina Macijauskienė vyr. rinkinių saugotoja tel.+370 441 42736 el.p. lina.macijauskiene@jankausmuziejus.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(užpildžiusiojo anketą vardas, pavardė, pareigybė, tel. Nr., el.p.)

Priedas prie 2021 m. ataskaitos Nr. 1

**PAGĖGIŲ SAVIVALDYBĖS MARTYNO JANKAUS MUZIEJAUS**

**2021 METŲ**

**PRIEDAS PRIE VEIKLOS ATASKAITOS**

|  |  |  |  |  |
| --- | --- | --- | --- | --- |
| Eil.Nr. | **Veikla** | | **Data** | **Vieta** |
|  | 1. **DALYVAUTA MOKYMUOSE, SEMINARUOSE** | | | |
| 1.1 | LR Kultūros ministerijos KPD parengtas seminaras *Kultūros keliai: bendradarbiavimo projektas kūrybingam kultūros paveldo integravimui*. | | 2021-12-11 | Bitėnai,  Zoom platforma |
| 1.2 | Klaipėdos etnokultūros centro  organizuoti mokymai *Liaudiškas siuvinėjimas*. | | 2020-11-18  2020-11-25  2020-12-02 | Klaipėdos etnokultūros centras,  Zoom platforma |
| 1.3 | LR Kultūros ministerijos KPD parengtas, Tarptautinės paminklų ir paminklinių vietovių apsaugos dienos minėjimui skirtas nuotolinis seminaras  *Sudėtingos praeitys: įvairios ateitys*. | | 2021-04-16 | Zoom platforma |
| 1.4 | LKT finansuoto projekto *Kuriame knygą: kas naujo, o gal kas seno?* mokymai *Popieriaus marmuravimas ir knygrišystė.* | | 2021-06-28 /2021-07-02 | Martyno Jankaus muziejus, Bitėnai |
| 1.5 | Seminaras *Skaitmeninės kultūros iššūkiai paveldo komunikacija: pranešimai, medijos, auditorijos*. | | 2021-04-23 | Bitėnai  Zoom platforma |
| 1.6 | LMA parengtas tarptautinis forumas *Muziejus : pokyčio jėga.* | | 2020-09-17 | Kaunas |
|  | Kultūrinių kompetencijų ugdymo seminaras *Parubežiaus univeristetas.* | | 2021-10-11 | Tauragės muziejus Santaka |
| 1.7 | Kvalifikacijos tobulinimo mokymai „*Regiono kultūros sektoriaus ir nevyriausybinių organizacijų dialogo kūrimas bei bendradarbiavimo perspektyvos, kuriant naujus kultūros produktus“* | | 2020-10-07/08 | Šilutė |
| 1.8 | Nuotolinė diskusija su LR Kultūros ministru S. Kairiu *Naujojo europinio* *bauhauzo inicietyva* | | 2021-03-25 | Zoom platforma  Bitėnai |
| 1.9 | Seminaras *Mažosios Lietuvos tautodailės bruožai: senos formos – nauji pavidalai/2* | | 2021-09-15 | Šilutė |
| 1.10 | Kultūrinės edukacijos forumas *Kultūra atrakina*. | | 2021-11-17 | Tauragė |
| 1.11 | Lietuvos Nacionalinio kultūros centro nuotolinis seminaras *Tautinis kostiumas šiandien*. | | 2021-12-02 | Zoom platforma  Bitėnai |
|  | **II. KONFERENCIJOS** | | | |
| 2.1 | Konferencija *Pagėgiai – Sovetskas: tikslinės turizmo traukos vietovės tarp rytų ir vakarų Europos sukūrimas, propagavimas ir plėtra*. | | 2021-07-31 | Vilkyškiai |
| 2.2 | LMA rinkinių mokslinio tyrimo sekcijos XXIV mokslinė konferencija A*rcheologinis paveldas Lietuvos muziejų rinkiniuose.* | | 2021-04-22/23 | Bitėnai,  Zoom platforma |
| 2.3 | Dalyvauta konferencijoje *Herderio skaitymai.* | | 2020-08-07 | Pagėgiai |
| 2.4 | Mokslų akademijos konferencija Šilutėje *Paveldas ateičiai,* skirta Europos paveldo dienoms. | | 2021-09-22 | Šilutės Hugo Šojaus muziejus |
| 2.5 | Forumas *Dvarų paveldo pritaikymo turizmui aktualijos.* | | 2021-06-21 | Vilkyškiai |
| 2.6 | Konferencija ir mokymai *Penktojo regiono tapatybė – išskirtinumas ir unikalumas.* | | 2021-10-15 | Šilutė |
| 2.7 | Konferencija *Žydų paveldas Žemaičių Naumiestyje.* | | 2021-09-09 | Žemaičių Naumiestis |
| 2.8 | Tauragės apskrities regioninės kultūros tarybos konferencija *Lietuvos kultūros tarybos pristatymas, apskričių finansavimo aspektai*. | | 2021-10-25 | Tauragė |
| 2.9 | VVG organizuotas Mokymų ciklas lėtojo turizmo temomis | | 2021-06-28  2021-06-15  2021-07-13 | Marijampolė  Marijampolės raj.  Pagėgių kraštas |
|  | 1. **RENGINIAI** | | | |
| 3.1 | Meno pleneras *Mažosios Lietuvos ženklai: laukimas.* | | 2021-07-29 iki 2021-08-07 | Martyno Jankaus muziejus, Bitėnai |
| 3.2 | *Sueiga pas Martyną Jankų* skirta muziejaus veiklos 40-mečiui paminėti | | 2021-08-07 | Martyno Jankaus muziejus, Bitėnai |
| 3.3 | Muziejus dalyvavo bendrame Pagėgių kultūros įstaigų bendrame renginyje *Pasaulinė kultūros diena.* | | 2021-04-15 | Mikytai |
| 3.4 | Tilžės akto dienos paminėjimo renginys Martyno Jankaus muziejuje | | 2021-11-30 | Martyno Jankaus muziejus, Bitėnai |
| 3.5 | Martyno Jankaus muziejus dalyvavo žuvienės virimo čempionate su edukacinių programų pristatymu *Taip audžiau, kaip mokėjau.* | | 2021-07-04 | Rusnė |
| 3.6 | Dalyvauta Lietuvos muziejų kelio-2021  *Lietuvos kraštovaizdžiai: parkų ir sodų menas* atidarymo renginys | | 2021-07-02 | Palanga |
| 3.7 | Martyno Jankaus muziejus dalyvavo Europos paveldo dienos *Europos paveldo dienos’21: įtraukiantys kultūros paveldo kerai.* Suorganizuota ekspedicija po Pagėgių krašto evangelikų – liuteronų kapines. | | 2021-09-17 | Vėžininkų, Sokaičių, Baltupėnų, Žukų kapinės |
| 3.8 | Muziejus su edukacinėmis programomis dalyvavo renginyje *Žąsų turgus.* | | 2021-12-18 | Pagėgiai |
|  | **IV. PARODOS** | | | |
| 4.1 | Muziejaus parengta ir eksponuota paroda *Velykų vilionės.* | | 2021-04-01 iki2021-04-30 | Martyno Jankaus muziejus, Bitėnai |
| 4.2 | VSAT parengta stendinė paroda *Valstybės sienos apsaugai – 100* eksponuota muziejuje. | | 2021-05-06 iki  2021-06-29 | Martyno Jankaus muziejus, Bitėnai |
| 4.3 | Mažosios Lietuvos istorijos muziejaus parengtos parodos *Paskutinis užvėręs vartus* eksponuota muziejuje. | | 2021-06-10 iki  2021-06-30 | Martyno Jankaus muziejus, Bitėnai |
| 4.4 | Muziejaus parengta ir eksponuota paroda *Leono Panavo instrumerija.* | | 2021-04-02 iki  2020-05-06 | Martyno Jankaus muziejus, Bitėnai |
| 4.5 | Muziejaus parengta ir eksponuota paroda *Praeities ženklai*, skirta Tilžės akto dienai paminėti. | | 2021-11-30 iki  2021-12-30 | Martyno Jankaus muziejus, Bitėnai |
| 4.6 | Muziejus, įgyvendindamas projektą *Kuriame knygą: kas naujo, o gal kas seno?* parengė marmuruoto popieriaus darbų ir knygrišystės pavyzdžių parodą. | | 2021-06-02 iki 2021-07-04 | Martyno Jankaus muziejus, Bitėnai |
| 4.7 | Muziejus, įgyvendindamas projektą *Išnykęs ir dingstantis paveldas: Mažosios Lietuvos bažnyčios* II dalis parengė ir eksponavo parodą *Šilokarčemos apskrities bažnyčios*. | | 2021-08-07 iki 2021-11-30 | Martyno Jankaus muziejus, Bitėnai |
| 4.8 | Muziejaus parengta paroda *Pagėgių apskrities bažnyčios* eksponuota Tauragės Kultūros centre. | | 2021-04-07 iki 2021-11-30 | Tauragė |
| 4.9 | Muziejaus ir partnerių parengta paroda *Lietuvininkų kraštas: istorija, kultūrinė savastis ir paveldas* eksponuota Šilutės r. savivaldybės F. Bajoraičio Viešosios bibliotekos filiale Rusnėje. | | 2021-05-11 iki 2021-08-24 | Rusnė |
| 4.10 | Muziejaus parengta paroda *Mažosios Lietuvos tautinio kostiumo genezė* eksponuota Tauragės krašto muziejuje *Santaka*. | | 2021-09-08 iki 2021-09-30 | Tauragė |
| 4. 11 | Muziejaus parengtos parodos *Metai, darbai ir veidai* eksponavimas Martyno Jankaus muziejuje. | | 2021-08-07 | Martyno Jankaus muziejus, Bitėnai |
| 4.12 | Muziejaus parengtos parodos *Metai, darbai ir veidai* eksponavimas Lietuvos Respublikos Seime. | | 2021-10-19 iki 2021-11-02 | Vilnius |
| 4. 13 | Muziejaus parengtos parodos *Metai, darbai ir veidai* eksponavimas Vytauto Didžiojo karo muziejuje. | | 2021-12-09 iki 2021-12-20 | Kaunas |
| 4.14 | Muziejaus parengtos parodos *Metai, darbai ir veidai* virtualus eksponavimas Martyno Jankaus muziejuje. | | 2021-11-30 | Martyno Jankaus muziejus, Bitėnai |
|  | **V. PRANEŠIMAI** | | | |
| 5.1 | Parengta medžiaga žurnalistei Kristinai Toleikienei *Martyno Jankaus muziejus – veiklos patirtys, problemos ir perspektyvos.* | | 2021-05-18 | LKT Tolygi kultūrinė raida, Tauragės apskritis,  Zoom platforma |
| 5.2 | Interviu Tauragės radijo laidai *Pasivaikščiojimai po* *Mažąją Lietuvą.* Tema: Knygnešių keliais | | 2021-03-23 | Radijo įrašas  Bitėnai |
| 5.3 | Parengtas pranešimas *Muziejų kelias - 2021 Mažojoje Lietuvoje* Lietuvos muziejų kelio baigiamojoje konferencijoje „*Lietuvos kraštovaizdžiai: parkų ir sodų menas* | | 2020-09-27 | Užutrakis |
| 5.4 | Su Lietuvos radijo žurnaliste Jolanta Jurkūniene parengtos dvi laidos apie Pagėgių kraštą *Atrask Lietuvą.* | | 2021-10-28 | Martyno Jankaus muziejus, Bitėnai |
| 5.5 | Parengta Pagėgių savivaldybės strateginio plėtros plano iki 2031 metų priemonių plano Turizmo, rekreacinės aplinkos, kultūros ir gamtos paveldo, viešųjų ryšių vystymo srities medžiaga. | | 2021 -02-08 | Martyno Jankaus muziejus, Bitėnai |
| 5.6 | Parengtas pranešimas ir dalyvauta Česlovo Burbos radijo laidoje *Ryto alegro*. | | 2021-03-16 | Martyno Jankaus muziejus, Bitėnai |
| 5.7 | Parengtas pranešimas *Karalienės Luizės tilto istorija* ir dalyvautaRimo Bružo filmavime laidai *Istorijos perimetrai* | | 2021-08-16 | Panemunė |
|  | **VI. PROJEKTINĖ VEIKLA** | | | |
| 6.1 | Pagėgių savivaldybės M. Jankaus muziejus parengė ir teikė paraišką Lietuvos Kultūros tarybai projekto „Meno pleneras „mažosios Lietuvos ženklai“, skirtas muziejaus 40-mečiui paminėti“ daliniam finansavimui gauti. Projektas finansuotas. | | 2021-04-29 | Martyno Jankaus muziejus, Bitėnai |
| 6.2 | Pagėgių savivaldybės M. Jankaus muziejus parengė ir teikė paraišką Lietuvos Kultūros tarybai projekto „*Knygnešių keliais: misija įmanoma* daliniam finansavimui gauti. | | 2021-11-05 | Martyno Jankaus muziejus, Bitėnai |
| 6.3 | Pagėgių savivaldybės M. Jankaus muziejus parengė paraišką LKT projekto *Kuriame knygą: kas naujo, o gal kas seno?* daliniams finansavimui gauti. | | 2021-01-30 | Martyno Jankaus muziejus, Bitėnai |
| 6.4 | Pagėgių savivaldybės M. Jankaus muziejus dalyvavo Lietuvos Muziejų Asociacijos inicijuotame projekte *Lietuvos* *muziejų kelias – 2021 „Lietuvos kraštovaizdžiai: parkų ir sodų menas “.* | | 2020-07-26/  2021-01-02 iki 2021-09-27 | Martyno Jankaus muziejus, Bitėnai |
| 6.5 | Pagėgių savivaldybės M. Jankaus muziejus dalyvavo bendrame 13 partnerių turizmo projekte *Vėtrungių kelias*. | | 2021-04-03  2021-09-26 | Martyno Jankaus muziejus, Bitėnai |
|  | **VII. STRAIPSNIAI IR LEIDYBINĖ VEIKLA** | | | |
| 7. 1 | Pagėgių savivaldybės M. Jankaus muziejus dalyvaudamas projekte „LT-PL-3R-254 Lietuvos-Lenkijos istorija iš trijų miestų perspektyvos“, parengė lankstinuką apie Martyno Jankaus muziejaus edukacinę veiklą. | | 2021-06-16 | Martyno Jankaus muziejus, Bitėnai |
| 7.2 | Parengta vizualinė ir tekstinė medžiaga kultūros portalui *Vilniaus galerija* apie Muziejų, paveikslų sodą, Bitėnų kapines ir Rambyno kalną. | | 2021-02-04 | Martyno Jankaus muziejus, Bitėnai |
| 7.3 | Parengta tekstinė ir vizualinė medžiaga tarptautinės turizmo parodos ADVENTUR – 2022 laikraščiui. | | 2021-12-23 | Martyno Jankaus muziejus, Bitėnai |
| 7.4 | Pagėgių savivaldybės M. Jankaus muziejus dalyvaujant projekte „LT-PL-3R-254 Lietuvos-Lenkijos istorija iš trijų miestų perspektyvos“, parengta tekstinė, vizualinė ir ikonografinė medžiaga naujai kuriamam filmui apie knygnešystės fenomeną Europoje. | | 2021-02-02 | Bitėnai, Kėdainiai, Punskas |
| 7.5 | Parengta tekstinė ir ikonografinė medžiaga Pagėgių savivaldybės 2022 metų kalendoriui. | | 2021-11-20 | Pagėgiai |
|  | **VIII. BENRADARBIAVIMAS** | | | |
| 8.1. | Bendradarbiavimo sutartis su Tauragės krašto muziejumi ”Santaka“ įgyvendinant projektą *Kultūros muitinė: renginių ciklas pilies menėse.* | | 2021-09-08 | Tauragė - Bitėnai |
| 8.2 | Bendradarbiavimo sutartis su Šilutės r. Katyčių pagrindine mokykla. | | 2021-02-22 | Katyčiai – Bitėnai |
| 8.3 | Bendradarbiauta su prof. Domu Kaunu perduodant muziejuje saugomą ikonografinę medžiagą, jo rengiamai monografijai apie Martyną Jankų. | | 2021-01-02 /2021-0715 | Vilnius - Martyno Jankaus muziejus, Bitėnai |
| 8.4 | Bendradarbiavimo sutartis su Šilutės kultūros ir pramogų centru įgyvendinant projektą *Vėtrungių kelias-2021*. | | 2021-10-27 | Šilutė-Bitėnai |
| 8.5 | Bendradarbiauta su Kintų Vydūno kultūros centru įgyvendinant projektą *Meno pleneras „Mažosios Lietuvos ženklai: laukimas.* | | 2021-04-23 /2021-08-07 | Kinta - Bitėnai |
| 8.6 | Bendradarbiauta su Pagėgių savivaldybės Lumpėnų kaimo bendruomene *Lumpėnų strazdas* įgyvendinant projektą *Savam kaime ir tvoros žydi*. | | 2021-07-30 | Lumpėnai |
| 8.7 | Bendradarbiauta su Švedijoje gyvenančia vertėja Marina Kulčinskaja dėl eksponatų dovanojimo ir perėmimo. | | 2021-01-01  2021-12-31 | Carlscrona-Bitėnai |
| 8.8 | Bendradarbiauta su Lietuvos dailininkų sąjunga įgyvendinant projektą *Meno pleneras „Mažosios Lietuvos ženklai: laukimas.* | | 2021-04-21 /2021-07-29 | Vilnius - Bitėnai |
| 8.9 | Bendradarbiavimo sutartis su salos etnokultūros ir informacijos centru įgyvendinant projektą *Meno pleneras „Mažosios Lietuvos ženklai: laukimas .* | | 2020-04-27 /2021-08-07 | Rusnė-Bitėnai |
| 8.10 | Bendradarbiauta su KPD Tauragės skyriumi dėl Martyno Jankaus sodybos daržinės įtraukimo į Valstybės saugomų objektų registrą. | | 2021-02-04 iki 2021-06-15 | Tauragė-Bitėnai |
| 8.11 | Bendradarbiauta su Pagėgių savivaldybės administracijos Lumpėnų seniūnija įgyvendinant projektą *Meno pleneras „Mažosios Lietuvos ženklai: laukimas.* | | 2021-04-14 /2021-08-07 | Lumpėnai – Bitėnai |
| 8.12 | Bendradarbiauta su KPD Tauragės skyriumi dėl Europos paveldo dienų organizavimo | | 2021-04 01 iki 2021-09-18 | Tauragė |
| 8.13 | Bendradarbiavimo sutartis su VšĮ *Vorutos fondas*. | | 2021-10-22 | Trakai - Bitėnai |
|  | **IX. KITI DARBAI** | | | |
| 9.1 | Dalyvauta ekspedicijoje “Panemunė. Išlikęs architektūros paveldas“ | 2021-04-11 | | Panemunė |
| 9.2 | Konsultuota Klaipėdos valstybinės kolegijos, turizmo verslo, trečio kurso studentė Eglė Bagdonavičiūtė rengianti bakalaurinį darbą tema *Mažosios Lietuvos, kaip turistinio regiono, suvenyro kūrimo gairės.* | 2021-05-04 | | Bitėnai |
| 9.3 | Konsultuota Kauno kolegijos Vita Grinkutė rengianti baigiamąjį bakalauro darbą *Turizmo vietovės prekinis ženklas.* | 2021-04-26 | | Bitėnai |
| 9.4 | Pagėgių savivaldybės Martyno Jankaus muziejaus direktorė koordinavo Mažosios Lietuvos regiono veiklas Nacionalinėje „*Lietuvos muziejų kelio*“ programoje. | 2021-01-02 iki 2021-09-27 | | Trakai - Bitėnai |
| 9.5 | Sukurta, įdiegta ir perduota vartotojams nauja Pagėgių savivaldybės Martyno Jankaus muziejaus interneto svetainė [www.jankausmuziejus.lt](http://www.jankausmuziejus.lt) | 2021-05-05 | | Martyno Jankaus muziejus, Bitėnai |
| 9.6 | Atlikti Martyno Jankaus muziejaus ekspozicijų tobulinimo darbai. | 2021 metai | | Martyno Jankaus muziejus, Bitėnai |
| 9.7 | Įrengta priešgaisrinė signalizacija ir mobilios aplikacijos įdiegtos vartotojui. | 2021-05-29 | | Martyno Jankaus muziejus, Bitėnai |
| 9.8 | Įrengtos 4 vaizdo stebėjimo kameros centriniame muziejaus pastate ir muziejaus prieigose. | 2021-05-30 | | Martyno Jankaus muziejus, Bitėnai |
| 9.9 | Muziejaus direktorė parengė ir pateikė dokumentus LR Kultūros ministerijai dėl Martyno Jankaus sodybos įtraukimo į Valstybės saugomo kultūros paveldo registro sąvadą. | 2021-01-27 | | Martyno Jankaus muziejus, Bitėnai |
| 9.10 | Muziejaus direktorė yra Mažosios Lietuvos Heraldikos kūrimo komisijos sudėtyje ir aktyviai dalyvauja jos darbe. | 2021 m. | | Klaipėda, Zoom platforma,  Martyno Jankaus muziejus, Bitėnai |
| 9.11 | Muziejaus direktorė LR Prezidento kvietimu dalyvavo *Nacionaliniuose maldos pusryčiuose*. | 2021-11-26 | | Vilnius, LR Prezidentūra |
| 9.12 | Muziejaus direktorė yra Mažosios Lietuvos etninės kultūros globos tarybos narė ir aktyviai dalyvauja tarybos veikloje. | 2021-01-02 /2021-12-30 | | Klaipėda, Šilutė, Bitėnai. |
| 9.13 | Parengtos ir Pagėgių savivaldybės tarybos 2021m. rugpjūčio 4 d. sprendimu Nr. T-159 patvirtintos naujos Pagėgių savivaldybės Martyno Jankaus muziejaus teikiamų atlygintinų paslaugų kainos. | 2021-08-04 | | Martyno Jankaus muziejus, Bitėnai.  Zoom platforma. |
| 9.14 | Dalyvauta *Lietuvos savivaldybių muziejų bendrijos* veikloje, tobulinant savivaldybių muziejų valdymą, bendradarbiavimą ir gerosios patirties sklaidą. | 2021 m. | | Vilnius, Martyno Jankaus muziejus, Bitėnai |
| 9.15 | Dalyvauta *Lietuvos Muziejų Asociacijos* veikloje, keliant muziejininkų kvalifikaciją, tobulinat valdymą ir vystant tarpinstitucinę projektinę veiklą. | 2021m. | | Vilnius, Martyno Jankaus muziejus, Bitėnai |
| 9.16 | Pagėgių savivaldybės Martyno Jankaus muziejaus direktorė dalyvavo Lietuvos mokinių etninės kultūros olimpiados Mažosios Lietuvos regione vertinimo komisijos darbe. | 2021-02-04 /2021-02-24 | | Zoom platforma |
| 9.17 | Muziejus dalyvavo Lietuvos integralios muziejų informacinės sistemos (LIMIS) darbe ir teikia sklaidai skirtus duomenis apie suskaitmenintus kultūros paveldo objektus į nacionalinį kultūros paveldo portalą „E Paveldas“(VEPIS) ir į Europos kultūros paveldo portalą „Europiana“. | 2017-08-10 iki  2021-12-31 | | Lietuvos Dailės Muziejus, Vilnius  Martyno Jankaus muziejus, Bitėnai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pagėgių savivaldybės tarybos

veiklos reglamento

2 priedas

**SPRENDIMO PROJEKTO ,,DĖL PAGĖGIŲ SAVIVALDYBĖS**

**MARTYNO JANKAUS MUZIEJAUS 2021 METŲ VEIKLOS ATASKAITOS“**

**AIŠKINAMASIS RAŠTAS**

2021-01-14

1. ***Parengto projekto tikslai ir uždaviniai***

Savivaldybės tarybos sprendimo projektu siūloma pritarti Pagėgių savivaldybės Martyno Jankaus muziejaus (toliau – Muziejus) 2021 metų veiklos ataskaitai.

1. ***Kaip šiuo metu yra sureguliuoti projekte aptarti klausimai***

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu, Pagėgių savivaldybės tarybos veiklos reglamento, patvirtinto Pagėgių savivaldybės tarybos 2017 m. spalio 2 d. sprendimu Nr. T-144 „Dėl Pagėgių savivaldybės tarybos veiklos reglamento patvirtinimo”, 320.3 papunkčiu.

1. ***Kokių teigiamų rezultatų laukiama***

Pagėgių savivaldybės taryba supažindinama su Martyno Jankaus muziejaus praėjusių metų veiklos rezultatais. Pritarus šiai ataskaitai, Muziejaus bendruomenė bus atsiskaičiusi už įstaigos veiklą, toliau vykdys savo funkcijas bei įgyvendins Lietuvos Respublikos vietos savivaldos įstatymo nuostatas. Vadovausis steigėjo, t. y. Pagėgių savivaldybės tarybos, priimtais teisės aktais ir savo įstaigos nuostatais.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nenumatyta.

1. ***Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

Nėra galiojančių teisės aktų, kuriuos būtina pakeisti ar panaikinti, priėmus teikiamą projektą.

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito sprendimo priimtam sprendimui.

1. ***Ar reikalinga atlikti sprendimo projekto antikorupcinį vertinimą***

Šis sprendimas antikorupciniu požiūriu nevertinamas.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Lėšos nereikalingos.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***

Neigiamų specialistų vertinimų ir išvadų negauta.

1. ***Projekto rengėjas ar rengėjų grupė.***

Ingrida Jokšienė, Pagėgių savivaldybės administracijos Švietimo, kultūros, sporto ir civilinės metrikacijos skyriaus vyriausioji specialistė, tel. 8 441 48 283, el. p. [i.joksiene@pagegiai.lt](mailto:i.joksiene@pagegiai.lt). Ataskaitą pateikė Pagėgių savivaldybės Martyno Jankaus muziejaus direktorė Liudvika Burzdžiuvienė, tel. 8 441 42 736, el. p. [m.jankausmuz@gmail.com](mailto:m.jankausmuz@gmail.com).

1. ***Kiti, rengėjo nuomone, reikalingi pagrindimai ir paaiškinimai.***

Nėra.

Švietimo, kultūros, sporto ir

civilinės metrikacijos skyriaus vyriausioji specialistė Ingrida Jokšienė